تورکیه جمهورباشقانی رجب طیب اردوغان، یئنی‌دن وظیفه‌یه سئچیلدیک‌دن سونرایلک رسمی سفرینی آذربایجانا گئرچکلشدیریر.
اردوغان، پایتخت باکی دکی زاغولبا ساراییندا، ایلهام علیئو طرفین‌دن رسمی مراسیمله قارشیلانیب.
داها سونرا اردوغان و علیئو تک بتک گؤروشمه‌یه کئچدی.
ایکی لیدر، تک بتک گؤروشمه‌دن سونرا هیات‌لر آراسی توپلانتییا قاتیلاجاق.
پرزیدنت اردوغان، علیئو ایله گؤروشمه ‌دن اؤنجه،آذربایجانین مرحوم پرزیدنت حیدر علیئوین قبیری تورک و آذربایجان شهیدلر خیابان‌لارینی زیارت ائدیب.
حیدر علیئوین عابده مزارینا چلنگ قویان اردوغان، داها سونرا علیئوین خانیمی ظریفه علیئوانین مزارینا چیچک قویوب.
پرزیدنت اردوغان، 20 ژانویه شهیدلری‌نین یئر آلدیغی باکی شهیدلر خیابانیندا دا ابدی اود عابده‌سینه چلنگ قویوب.
باکی تورک شهیدلیگینه ده کئچن اردوغان، بورادا عابده‌یه چلنگ، شهید مزارلارینا ایسه تک-تک قره‌نفیل قویوب.
اردوغان، عابده شرف دفترینه بون‌لاری یازیب:
عزیز شهیدلریمیز،
تاریخی 24 ژوئن سئچیم‌لری سونراسیندا پرزیدنتلیک حکومت سیستمی‌نین 1-جی پرزیدنتی کیمی معنوی قارشینیزدا اولماق‌دان بؤیوک خوشبخت‌لیک دویورام. سیزلرین فداکارلیغین‌دان آلدیغیمیز ایلهاملا بو گونه قدر اولدوغو کیمی، اینشالله، بون‌دان سونرا دا تورکیه آذربایجان علاقه‌لری‌نین اینکیشاف ائتمه‌سی هر ساحه‌ده سپیلیب بؤیومه‌سی اوچون موباریزه آپارماغی داوام ائتدیرجگیک. روحونوز شاد اولسون".
اردوغان باکی‌داکی تماس‌لاری‌نین آردین‌دان قوزئی قیبریس تورک جمهوریتیه کئچه‌جک.
